બીજું ન કરી શકીએ તો એટલું જરૂર કરી શકીએ કે આપણે આપણી જાતને અને બીજી મહિલાઓને દેખાવ સંબંધે વખોડવાનું બંધ કરીએ. દેખાવ કરતાંય મહત્ત્વનું છે જીવન જે ગૌરવભેર, સ્વાભિમાનપૂર્વક જિવાતું હોય. જાગ્યા ત્યારથી સવાર. આપણી દીકરીઓમાં પણ આ વિચાર રોપીને આવનારા ભવિષ્યને બદલી શકીએ. આપણી જાતને દેખાવથી હીન માનવાનું ટાળી શકીએ. સ્વસ્થ તન અને મન જીવનને સુંદરતા બક્ષે છે એ સત્યને ન વીસરીએ. બાહ્ય દેખાવ બદલાતો હોય છે. ખતમ થતો હોય છે. તેને વધુ મહત્ત્વ આપવાની જરૂર નથી.